stanford-oval/wikipedia huggingface dataset:
Enneadit
Sisältö > Viides enneadi

Ensimmäinen traktaatti - "Kolmesta alkuhypostaasista"
Toinen traktaatti - "Olevien alkuperästä ja järjestyksestä seuraten ensimmäisen jälkeen"
Kolmas traktaatti - "Tietävistä hypostaaseista ja tuonpuoleisesta"
Neljäs traktaatti - "Kuinka toissijaiset kohoavat ensimmäisestä; ja Yhdestä"
Viides traktaatti - "Että älylliset olevat eivät ole älyllisen prinsiipin ulkopuolella, ja hyvästä"
Kuudes traktaatti - "Että tuonpuoleinen oleva ei ajattele. Millä olevalla on äly ensisijaisesti ja millä toissijaisesti."
Seitsemäs traktaatti - "Onko partikulaarisilla olevilla ideaalinen arkkityyppi?"
Kahdeksas traktaatti - "Älyllisestä kauneudesta."
Yhdeksäs traktaatti - "Älyllinen prinsiippi, ideat, ja Aito Olemassa oleva."
Sisältö > Kuudes enneadi

Ensimmäinen traktaatti - "Olevan lajeista (1)"
Toinen traktaatti - "Olevan lajeista (2)"
Kolmas traktaatti - "Olevan lajeista (3)"
Neljäs traktaatti - "Olevan, yhden ja saman, läsnäolosta kaikkialla kokonaisuutena (1)"
Viides traktaatti - "Olevan, yhden ja saman, läsnäolosta kaikkialla kokonaisuutena (2)"
Kuudes traktaatti - "Luvuista"
Seitsemäs traktaatti - "Kuinka ideoiden moninaisuus tuli olevaksi, ja hyvästä"
Kahdeksas traktaatti - "Vapaasta tahdosta ja Yhden tahdosta"
Yhdeksäs traktaatti - "Hyvästä, tai Yhdestä"
Aiheesta muualla

Plotinos: Enneades (muinaiskreikaksi)
Plotinos: Enneades (Arkistoitu – Internet Archive) (muinaiskreikaksi) (englanniksi)
Plotinus: The Six Enneads (englanniksi)
Plotinus: The Six Enneads (Arkistoitu – Internet Archive) (englanniksi)
Saara Skyttä

Saara Skyttä 22-vuotiaiden SM-kisoissa Porissa vuonna 2009
Saara Eeva Maria Skyttä (s. 25. maaliskuuta 1987 Lieto) on suomalainen kestävyysjuoksija. Hän edustaa Liedon Parmaa ja häntä valmentaa Anne Skyttä.
Hän on edustanut Suomea kahdesti alle 20-vuotiaiden MM-kisoissa 3 000 metrin estejuoksussa. 13. heinäkuuta 2004 hän juoksi Grossetossa, Italiassa 11.21,11 ja 15. elokuuta 2006 hän juoksi Pekingissä, Kiinassa 10.39,56. Kummallakaan kerralla hän ei selviytynyt loppukilpailuun.
Hän on osallistunut Suomi–Ruotsi-maaotteluun 3 000 metrin estejuoksussa kolmesti. Vuonna 2006 hän oli neljäs ajalla 10.25,68, vuonna 2007 kolmas ajalla 10.29,83 ja vuonna 2009 kuudes ajalla 11.22,60.
Aikuisten SM-mitalit

Ulkoradoilla
Hopeaa 2007 (3 000 m esteet 10.26,54)
Hopeaa 2009 (5 000 metriä 16.55,79)
Pronssia 2009 (3 000 m esteet 10.27,83)
Ennätykset

| --- | --- |
 Ulkoradoilla 800 m 2.11,99 (2007)  1 500 m 4.24,73 (2009)  5 000 m 16.48,13 (2009)  3 000 m esteet 10.21,13 (2009) :  Sisäradoilla 800 m 2.15,58 (2009)  800 m (ylipitkä) 2.12,87 (2009)  1 500 m 4.36,57 (2009)  1 500 m (ylipitkä) 4.28,88 (2009)
Sakkaran lintu

Sakkaran lintu
Sakkaran lintu on pieni, linnunmuotoinen puuesine, joka kaivettiin vuonna 1898 Egyptin Sakkarassa sijaitsevasta haudasta.
Sakkaran linnun arvioidaan olevan noin vuodelta 200 eaa., ja se on muotoiltu jotakuinkin sellaiseksi, jonka tunnistaisimme nykypäivän lentokoneeksi ja jolla on linnun pää. Kyseessä on kiistanalainen esine, sillä jotkut ovat arvelleet, että muinaiset egyptiläiset ovat saattaneet ymmärtää aerodynamiikan prosesseja ja että Sakkaran lintu on saattanut olla pienoismalli todellisesta toimivasta lentokoneesta tai jonkinlaisesta purjelentokoneesta.
Arkeologi Khalil Messiha julkaisi vuonna 1991 artikkelin "African Experimental Aeronautics: A 2,000-Year-Old Model Glider", jossa hän kertoi yksityiskohtaisesti seuraavaa:
»Siipi on tehty yhdestä puupalasta, ja sen jänneväli on tasan 18 cm. Rungon paksuin osa on 8 millimetriä. Sitten se kapenee paksuudeltaan kärkeä kohti. Voidaan myös huomata, että siivessä on dihedraalikulma, joka on hieman epätasainen molemmin johtuen ajan kulumisesta aiheutuneesta puun lievästä vääristymisestä.»
Dihedraalikulma viittaa tässä tapauksessa samaan periaatteeseen, jota käytetään nykyajan lentokoneissa nostovoiman aikaansaamiseksi. Messiha rakensi linnusta vaakasuoralla pyrstöevällä varustetun mallin, jonka väitettiin käsin heittämällä lentävän muutaman metrin.
Vuonna 2023 Bremenin ilmailu- ja avaruustekniikan instituutin tutkijat tekivät ensimmäistä kertaa 3D-skannaukseen perustuvan virtausteknisen simulaation esineestä. Tulokset osoittivat, että esineellä on matala maksimiliukusuhde, joten sen liukuominaisuudet eivät riitä käytettäväksi käsiliukulaitteena. Esineen massakeskipiste sijaitsee myös siiven takareunassa ja siten neutraalipisteen takana. Tästä johtuva pitkittäisvakavuus ei täytä nykyisten lentokoneiden suunnitteluohjeiden vaatimuksia. Lisäksi epäsymmetrinen nostovoiman jakautuminen jännevälien suuntaisesti johtaa hallitsemattomaan kääntömomenttiin, jonka seurauksena esine ei voi seurata suoraa lentorataa, vaan se kääntyy. Näin ollen simuloinnilla saadut tulokset eivät voi vahvistaa, että Sakkaran lintu olisi ollut aerodynamiikkaa koskevan muinaisen tietämyksen kohde.
Saint-Rémy

Saint-Rémy -nimisiä paikkakuntia ovat:
Saint-Rémy, kunta Saône-et-Loiren departementissa Itä-Ranskassa
Saint-Rémy-de-Provence, kunta Rhônen departementissa Etelä-Ranskassa
Saint-Rémy-lès-Chevreuse, kunta Yvelinesin departementissa Ranskassa lähellä Pariisia
Neuville-Saint-Rémy, kunta Nordin departementissa Pohjois-Ranskassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Saint-Rémy”, voi hakea sivunnimihaulla, laajalla sivunnimihaulla tai tekstihaulla.
Samaran metro

| Samaran metro Samarski metropoliten |
| --- | --- |


Sijainti:  Samara,  Venäjä
Avattu:  1987
Linjoja:  1
Raideleveys:  1 520 mm
Sähköistys:  virtakisko, 825 V DC
  
Samaran metro (ven. Самарский метрополитен, Samarski metropoliten) on Samaran 
kaupunkia palveleva metrojärjestelmä. Se avattiin vuonna 1987, jolloin siitä tuli 
Venäjän viides ja Neuvostoliiton kahdestoista metrojärjestelmä. Metrossa on yksi 11,4 km:n mittainen linja, jolla on yhdeksän asemaa, näistä kahdeksan maanalaisia.
Historia ja tulevaisuus

Samaran kaupunki sijaitsee Samarajoen ja Volgan yhtymäkohdassa ja monien rautateiden ja kanavien risteyksessä. Kaupunki kasvoi räjähdysmäisesti 1900-luvulla ja siitä muodostui myös tärkeä teollisuuskaupunki. Metrojärjestelmän suunnittelu aloitettiin 1970-luvulla ja rakentaminen vuonna 1980.
Linja avattiin yleisölle 25.12.1987. Aluksi rakennettu neljän asemanvälin pätkä ylettyi Bezymjankan kaupunginosaan, jossa suurin osa kaupungin tehtaista sijaitsee. Samaran nimi oli siihen aikaan vielä "Kuibyšev" ja siksi metrokin tunnettiin aluksi nimellä "Kuibyševski metropoliten".
Ensimmäisen vaiheen pituus oli 4,5 kilometriä. Toisen vaiheen, Pobeda–Gagarinskaja, 
n. 5,7 km, rakentaminen aloitettiin välittömästi, mutta se viivästyi pian seuranneen
Neuvostoliiton taloudellisen kriisin takia. Seuraava asema (Sovetskaja) ja 1 623 m rataa 
saatiin valmiiksi vasta vuonna 1992. Vuonna 1993 avattiin kaksi asemaa: Sportivnaja helmikuussa (1 444 m uutta rataa) ja Gagarinskaja joulukuussa (1 484 m). Joulukuussa 2002 avattiin linjan länsipäähän  Moskovskaja (1 300 m) ja vuonna 2007 vielä Rossijskaja.
Lähivuosina linjaa on tarkoitus jatkaa neljällä asemalla länteen. Seuraava, Alabinskaja, piti avata 2010, mutta tavoite on siirretty vuoteen 2016.
Asemat

Jungorodok: Samaran metron ainoa maan päällä oleva asema. Asema ei ollut mukana alkuperäisissä suunnitelmissa, sen sijaan radan oli määrä kulkea pidempää reittiä Krylja Sovetoviin. Valitsemalla lyhyempi reitti pyrittiin metron rakentamista vauhdittamaan.
Kirovskaja: Tämä holvikaarin tehty asema oli järjestelmän ensimmäinen, jossa oli liukuportaat. Toisin kuin muilla asemilla lippuhalli on maan päällä. Asema on nimetty  neuvostoliittolaisen valtiomiehen ja poliitikon Sergei Kirovin mukaan.
Bezymjanka: Asema on rakennettu pylväiden varaan. Laitureille pääsee leveää portaikkoa pitkin. Seinämosaiikit kuvaavat toisen maailmansodan tunnelmia. Suora käännös sanasta "Bezymjanka" on "Nimetön alue". Nimi liittyy Samaran yhden uusimman kaupunginosan historiaan.
Pobeda: Holvikaarimainen asema. Aseman sisustus muistuttaa Neuvostoliiton voitosta toisessa maailmansodassa. Asemalla on myös hieno lasimaalaus nimeltään "Voitontervehdys". Aseman nimi tarkoittaa "voittoa".
Sovetskaja: Pylväsrakenteinen asema suurella portaikolla. Ulkoasu päätettiin pitää yksinkertaisena taloudellisista syistä. Yhtä uloskäyntiä ei ole saatu vielä valmiiksi, joten sitä ei tällä hetkellä käytetä. Aseman nimi tarkoittaa "neuvostoliittolaista".
Sportivnaja: Paljon yhtäläisyyksiä edelliseen; pylväsrakenteinen asema portaikolla. Asema on koristeltu erilaisilla urheiluaiheisilla kuvilla, viitaten aseman nimeen - "sportivnaja" tarkoittaa urheilullista.
Gagarinskaja: Pylvästyylinen asema, jossa on liukuportaat. Aseman ulkoasu viittaa avaruusmatkailuun ja nimi ensimmäiseen avaruudessa käyneeseen ihmiseen, Juri Gagariniin.
Moskovskaja:  Tälläkin asemalla on liukuportaat! Seinät ovat punaisesta marmorista, jossa on keltaisia korostuksia. Läheiselle rautatieasemalle, jolta on yhteys kaukojuniin, on suunniteltu täältä jalankulkutunnelia.
Rossijskaja: Ainoa asema jolla on kaksi laituria. Aseman ikkunoihin suunniteltiin lasimaalauksia.
Alabinskaja.
Aiheesta muualla

Wikimedia Commonsissa on kuvia tai muita tiedostoja aiheesta .
SamaraTransin wikisivusto Samaran metrosta (ja muusta julkisesta liikenteestä) (venäjäksi)
Samaratransin kotisivu, jossa omat sivut metrolle (venäjäksi) (englanniksi)
CAMAPA . SAMARA (Arkistoitu – Internet Archive) Urbanrail.net (englanniksi)
Futsal-Kolmonen (naiset)

| Futsal-Kolmonen |
| --- | --- |
Laji:  Futsal
Maa(t):  Suomi
Joukkueita:  33
Sarjataso:  4
Ylempi taso:  Futsal-Kakkonen
Alempi taso:  Futsal-Nelonen
Futsal-Kolmonen  on naisten futsalin neljänneksi korkein sarjataso Suomessa.
Joukkueet kaudella 2020-2021 > Etelä (Helsinki ja Uusimaa) > Lohko 1

FC Viikingit/Ladies
Itä-Hakkilan Kilpa/SA
Keravan Pallo-75
Orimattilan Pedot
Pajamäen Pallo-Veikot
Pallokerho-35/4
Malmin Palloseura/Akatemia
Pallo-Pojat Juniorit
Pallokerho-50
Puotinkylän Valtti/Black
Mäntsälän Urheiljat/2
Team VanPa/Rock
Joukkueet kaudella 2020-2021 > Etelä (Helsinki ja Uusimaa) > Lohko 2

Esbo Bollklubb/2, Espoo
Espoon Palloseura
Espoon Tikka
FC Honka/2, Espoo
Pohjois-Espoon Ponsi
Rajamäen Kehitys/Nostalgia
Joukkueet kaudella 2020-2021 > Länsi

AFC Campus
Liittoisten Työväen Urheilijat
Paimion Haka
Piikkiön Palloseura 2
Raisio Futis naiset 2
Salon Palloilijat
Someron Voima
Turun Teräs
Turun Toverit
Turun Pyrkivä
Joukkueet kaudella 2020-2021 > Pohjoinen

Ajax Sarkkiranta/Yj
AS Moon, Raahe
FC Folk, Haapavesi
Limingan Kiekko T05-07
Oulun Harrastefutis/N2
Sancho IV (Kastilia)

Sancho IV:n patsas
Sancho IV Rohkea (n. 1258 – 25. huhtikuuta 1295) oli keskiajan kuninkaallinen. Hän hallitsi Kastilia ja Leónia isänsä Alfonso X Viisaan kuoltua 1284.
Sancho oli vuodesta 1282 naimisissa María de Molinan kanssa. Heidän lapsensa olivat Isabella, Ferdinand, Alfonso, Henrik, Filip ja Beatriz.[lähde? ] Isabellasta tuli Aragonian kuninkaan Jaakko II:n puoliso. Ferdinandista, joka oli isänsä kuollessa 9-vuotias, tuli uusi kuningas Ferdinand IV. María de Molina toimi aluksi hänen sijaishallitsijanaan.
Saara Röyhy

Sara (Saara) Röyhy (13. kesäkuuta 1852 Jaala – 21. syyskuuta 1934 Jaala) oli amerikansuomalainen kirjailija ja New Yorkin Uutisten toimittaja.
Elämäkerta

Röyhy kävi Joroisten Järvikylän meijerikoulun ja työskenteli sitten Otavan maanviljelyskoulun ja Järvikylän meijerikoulun opettajana. Vuodesta 1876 lähtien hän työskenteli karjanhoitajana ja vuodesta 1889 kauppiaana, kunnes siirtyi talonomistajaksi Antreaan. Röyhy muutti poliittisista syistä Yhdysvaltoihin vuonna 1900.
Röyhy työskenteli Yhdysvalloissa keittäjänä ja kierteli maan suomalaisasutuksissa Kalevan naisjärjestön puhujana ajaen naisasiaa ja raittiutta. Hän asui Brooklynissä New Yorkissa. Röyhy julkaisi omalla kustannuksellaan joukon romanttisia ajanvieteromaaneja, jotka saivat amerikansuomalaisten keskuudessa suuren suosion. Hän palasi Suomeen vuonna 1920.
Teoksia

Petetyn naisen kosto. Brooklyn: Sara Röyhy 1908.
Kärsimysten kukka: tositapahtumiin perustuva romaani Suomen ylimyspiireistä. Tekijä 1911.
Siveyden voima eli selostus kärsimysten kukkaan. Tekijä 1912.
Murtunut nuoruus eli rikkaus voitti rakkauden. Brooklyn: Tekijä 1914.
Muistelmia 1135 vuorokauden matkoilta. Brooklyn: Tekijä 1917.
Nuoruuden unelma: romaani. Brooklyn: Tekijä 1917.
Kawaluuden uhri. Brooklyn: Tekijä 1919.
Sarajärvi

Sarajärvi voi tarkoittaa seuraavia:
Sarajärvi, Sarakylä, kylä Pudasjärvellä
Sarajärvi, järvi Luumäellä ja Savitaipaleella
Sarajärvi, järvi Pudasjärvellä
Sarajärvi, järvi Ruokolahdella ja Rautjärvellä
Sarajärvi, kylä Ruokolahdella
Sarajärvi, järvi Ruovedellä
Jani Sarajärvi (s. 1979), jalkapalloilija
Jesse Sarajärvi (s. 1995), jalkapalloilija
Pasi Sarajärvi (s. 1980), korkeushyppääjä
Raimo Sarajärvi (s. 1966), kiinteistösijoittaja ja jalkapallovaikuttaja.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Sarajärvi”, voi hakea sivunnimihaulla, laajalla sivunnimihaulla tai tekstihaulla.
Sage Stallone

| Sage Stallone> Henkilötiedot |
| --- | --- |
Syntynyt: 5. toukokuuta 1976 Los Angeles, Kalifornia, Yhdysvallat
Kuollut: 13. heinäkuuta 2012 (36 vuotta) Studio City, Los Angeles, Yhdysvallat
Ammatti:  näyttelijä, ohjaaja, tuottaja, käsikirjoittaja
Vanhemmat:  Sylvester Stallone Sasha Czack
Puoliso:  Starlin Wright (2007–2008)
Sage Stallone (5. toukokuuta 1976 – 13. heinäkuuta 2012) oli yhdysvaltalainen näyttelijä, elokuvaohjaaja ja käsikirjoittaja. Hän näytteli muiden muassa elokuvissa Daylight – paniikki tunnelissa ja Rocky V. Hänen isänsä on elokuvaohjaaja ja näyttelijä Sylvester Stallone.
Hänen taloudenhoitajansa löysi Stallonen kuolleena tämän asunnosta Los Angelesissa 13. heinäkuuta 2012. Stallonen nimi oli yhdistetty juoruissa huumeiden käyttöön, mutta Kalifornian osavaltion viranomaisten suorittamissa tutkimuksissa Stallonen kuolinsyyksi todettiin sydänkohtaus, eikä hänen elimistöstään löydetty merkkejä huumausaineista.
Aiheesta muualla

Sage Stallone Internet Movie Databasessa. (englanniksi)
Käännös suomeksi
Salies-de-Béarn

Salies-de-Béarnin kylä
Salies-de-Béarn on kunta Pyrénées-Atlantiquesin departementissa Akvitanian hallintoalueella Ranskassa. Kunnassa oli 4 759 asukasta vuoden 1999 väestönlaskennassa. Salies-de-Béarnin pinta-ala on 52 neliökilometriä.
Salii-papit

Salii-papit
Salii-papit (lat. hyppelijät, tanssijat, asetanssia esittävät papit) olivat eri jumalille omistettuja pappeja antiikin Roomassa. Numa Pompilius valitsi Mars Gradivukselle kaksitoista pappia, joilla oli virkamerkkeinä kirjailtu tunika ja sen päällä pronssinen suojus. Heillä oli lisäksi taivaalliset aseet, joita sanottiin ancile-kilviksi.
Saksala (Lahti)

Saksala on Lahden Kerinkallion kaupunginosaan kuuluva osa-alue.
Saksalassa sijaitsee yksi Lahden kaupunkiseudun uimahalleista, Saksalan uimahalli. Saksalassa toimii lisäksi ruokakauppa, pizzeria, parturi-kampaamo sekä grillikioski. Saksalasta voi nähdä muun muassa Lahden Radiomastot. Saksalaan kulkee bussilinja 6.
Kaupungin palvelut

Renkomäellä toimii 62 päivähoitopaikan Saksalan päiväkoti Saarnikatu 7:ssä, jonne pääsee linja-autovuorolla 6.
Saara Pakkasvirta

Saara Tellervo Pakkasvirta (o.s. Pulkkinen, s. 23. heinäkuuta 1938 Viipuri) on suomalainen näyttelijä. Pakkasvirta näytteli MTV:n teatterissa vuosina 1965–1973, minkä jälkeen hän siirtyi vuonna 1973 Helsingin kaupunginteatteriin. Hän on myöhemmin työskennellyt KOM-teatterissa. Pakkasvirta on näytellyt useissa suomalaisissa elokuvissa ja televisiosarjoissa, kuten pääosaa vuoden 1971 sarjassa Mummoni ja Mannerheim. Vuonna 1995 hänelle myönnettiin Pro Finlandia -mitali ja vuonna 1999 Ida Aalberg -palkinto.
2010-luvulla hänet on nähty vierailevana tähtenä muutamassa televiosarjassa, kuten Salatut elämät (2010), Roba (2012) ja Syke (2014).[lähde? ] Vuonna 2020 ensi-iltansa sai Teräsleidit-elokuva, josta hänet palkittiin parhaan naissivuosan Jussi-palkinnolla seuraavana vuonna.
Filmografia

Sotapojan heilat (1958) – Eskon kirjeenvaihtoystävä
Voi veljet, mikä päivä! (1961) – Tipuli Niemi
Yö vai päivä (1962)
Meren juhlat (1963) – Palvelustyttö
Salomo ja Ursula. Aitiopaikka (1966) – Ursula
Speedy Gonzales – Noin 7 veljeksen poika (1970) – Hevosrattailla ajava nainen New Yorkissa
Pilvilinna (1970) – Väkeä kahvibaarissa
Muurahaispolku (1970) – Taiteilijan vaimo
Mummoni ja Mannerheim (1971)
Kun taivas putoaa... (1972) – Kaisa, toimittaja
Ihmemies (1979) – Anneli, ravintolan baarimestari
Pedon merkki (1981) – Esimieslotta
Angelan sota (1984) – Rouva Saari
Tulee, ei tule, rakastaa, ei... (1986) – Näyttelijä
Lumikuningatar (1986) – Rosvoakka
Lain ulkopuolella (1987) – Vaatekaupan myyjä (poisleikattu rooli)
Akkaa päälle (1994) – rouva Tervonen
Pimeän hehku (1996) - Hoitokodin osastonhoitaja
Siivoton juttu (1997) – Ranen anoppi
Peilikirkas päivä (1997) – Mia
Minerva (1997) – Essi Kuusama, Vertigo-kukkakaupan omistaja
Rikos & rakkaus (1999) – Alfhild Räikkönen, Marsipaanin äiti
Vieraalla maalla (2003) – Kerttu Rinta-Perkiö
Lapsia ja aikuisia (2004) – Seija
Paha maa (2005) – Kauppiaan äiti
Joulutarina (2007) – Meeri
Harvoin tarjolla (2008) – Marjatta Kivimäki
Salatut elämät (2010) – Elsa Toivio
Taivaan tulet (2010) – Sylvi Ström
Roba (2012) – rouva Hiltunen
Syke (2014) – Lilja
Teräsleidit (2020) – Sylvi
Aiheesta muualla

Saara Pakkasvirta Elonetissä.
Salil Shetty

Salil Shetty vuonna 2012.
Salil Shetty (3. helmikuuta 1961 Mumbai) on toiminut Amnesty Internationalin pääsihteerinä heinäkuusta 2010 alkaen. Hän seurasi tehtävässä Irene Khania. Shetty on kotoisin Intiasta.
Vuosina 2003–2010 Shetty toimi YK:n vuosituhattavoitekampanjan johtajana. Vuosina 1998–2003 hän työskenteli ActionAidissa.
Santasport

Santasport nimi liittyy ainakin seuraaviin:
Santasport - Perungan Poikien ja Napapiirin Pallokettujen yhdistetty Lentopallon SM-liigajoukkue kaudella 2006-2007
Santasport - Perungan Poikien lentopallojoukkueen nimitys Lentopallon SM-liigassa 2007-2009, sen jälkeen kun Napapiirin Palloketut sanoivat yhteistyösopimuksen irti.
Hotelli Santasport - Hotelli Rovaniemellä
Santasport Lapin Urheiluopisto
Findie

Star Wreck: In the Pirkinning (2005) on menestyneimpiä findie-elokuvia.
Käsitteellä findie (lyhenne sanoista "Finnish indie") tarkoitetaan suomalaista indie-elokuvaa, joka on tehty harrastajavoimin. Findie-elokuvien tyypillisimmät tunnusmerkit ovat pieni budjetti, sen myötä syntyvä halvahko ulkoasu ja amatöörinäyttelijät. Useimmiten findie-elokuvat poikkeavat aiheeltaan ja toteutukseltaan valtavirran elokuvista, ja esimerkiksi muun viihdemaailman jo unohtamat splatter-elokuvat ovat harrastelijapiireissä elinvoimaisia. Findiessä pyritään usein rikkomaan valtavirtaelokuvien luomia rajoja, esimerkiksi erikoisella tunnelmalla tai tarinankerronnalla. Riippumattoman elokuvan piirissä tehdään myös paljon draamaa ja genreistä riippumatonta taide-elokuvaa.
Pienet budjetit pakottavat tekijät tekemään omaperäisiä ratkaisuja, ja niinpä findie-elokuvien voidaankin katsoa olevan melko innovatiivista elokuvataidetta.
Harrastajaelokuvan suuri käänne on ollut digitalisoituminen. 1990-luvun lopulta alkaen digitaaliset videokamerat ja tietokoneet ovat mahdollistaneet teknisen tason merkittävän nousun, ja Internetistä on tullut tärkeä ja edullinen levityskanava. Nettilevityksen suosion lisääntymisen myötä on ilmestynyt myös palveluja, jotka tarjoavat myös täysin ilmaista levityskanavaa findie-elokuville, kuten esimerkiksi Indietaivas, Pixoff ja Kelaamo. Findie-kulttuuria käsittelevä wiki, Findiepedia, perustettiin 9. kesäkuuta 2007.
Findie-elokuvien tuotantoprosessin muutos on näkynyt yhä huolellisempina ja kunnianhimoisempina tuotantoina. Entisten hiekkakuopilla hätäisesti kuvattujen splattereiden sijaan arvostusta ovat alkaneet nauttia huolellisesti käsikirjoitetut ja kuvatut, ammattimaiset teokset. Muun muassa elokuvat Star Wreck: In the Pirkinning, Aika tappaa, Graffiti meissä ja Mitä meistä tuli ovat onnistuneet keräämään huomiota jopa valtakunnallisessa mediassa.
Findie ry

Vuonna 2005 perustettiin myös valtakunnallinen Findie ry (Finnish Independent Movie Association ry), jonka tarkoituksena on edistää suomalaisen riippumattoman elokuvan tunnettuutta ja lisätä ihmisten kiinnostusta elokuvaamisharrastusta kohtaan. Yhdistys toimii riippumattomien elokuvantekijöiden yhteenliittymänä.
Yhdistys on vuodesta 2005 lähtien järjestänyt niin sanottuja findie-tapahtumia muun muassa Helsingissä, Tampereella, Naantalissa ja Jyväskylässä, sekä julkaissut lyhyistä findie-elokuvista koostuvia Findie-DVD:itä.
Keväällä 2017 pidetyssä vuosikokouksessaan Findie ry päätettiin lakkauttaa.
Findie-elokuvia

Nato Commando (2005)
Aika tappaa (2005)
Bugi Fiction (2003)
Bunny the Killer Thing (2011)
Deadlock (2007)
Frankenström (2001)
Graffiti meissä (2006)
Korkein oikeus (2008)
Käräjävuorentie (2012)
Lääkekoe (2018)
Mitä meistä tuli (2009)
Näkökulma (2007)
Pahaa verta (2013)
Pitkä vaihto (2014)
Pystyssä (2013)
Samurai Rauni Reposaarelainen (2016)
Sanansaattaja (2009)
Star Wreck: In the Pirkinning (2005)
Tapporalli 2020 (2002)
Tapporalli 2066 (2006)
Findie-elokuvaryhmiä

Acid Cinema (Oulu)
Anti-Teatteri (Iisalmi)
Blood Ceremony Films (Helsinki)
Cala Company (pääkaupunkiseutu)
Huba
Ihmiskunnan ainoa toivo (pääkaupunkiseutu)
Telema (Oulu)
Trash Video (Tampere)
Vesuri Productions (Kuopio)
DiceRollers Productions (Viiala)
Aiheesta muualla

Indietaivas, findie-harrastajien pääsivusto ja omien elokuvien julkaisupalvelu (Arkistoitu – Internet Archive)
Findie.fi, Findie ry:n viralliset Internet-sivut
Findiepedia[vanhentunut linkki], findie-wiki
Kelaamo, suomalaisten elokuvantekijöiden sivusto
Jetta Huttunen, 2020, Omaehtoinen elokuva kulttuurituotantona ja osallistumisen muotona mediakulttuurissa (pdf)
Findie ry:n logo
Trash Videon Nato Commando -elokuvan juliste
Sanna Valkonen

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 12. joulukuuta 1977 (ikä 46)
Syntymäpaikka: Hyvinkää
Pelipaikka: puolustaja
Sanna Valkonen (s. 12. joulukuuta 1977, Hyvinkää) on suomalainen jalkapalloilija. Hän pelaa puolustuksen keskellä ja on toiminut Suomen maajoukkueen kapteenina. Valkonen pelasi kaudella 2010 Ruotsin mestaruussarjassa, Damallsvenskanissa, KIF Örebrossa. Hän lopetti uransa seurajoukkueissa kauden 2010 jälkeen.
Ensimmäisen maaottelunsa Valkonen pelasi 30. elokuuta 1995 Ruotsia vastaan. Hän pelasi 120 maaottelua, joissa hän teki yhteensä 7 maalia. Valkonen edusti Suomea 2005 ja 2009 EM-kisoissa. Hän lopetti maajoukkueuransa vuoden 2009 kisojen jälkeen.
Valkonen valittiin suomalaisen jalkapalloilun Hall of Fameen syyskuussa 2022.
Seurat

| --- | --- |
?: HyPS, Hyvinkää
1994: Kontulan Urheilijat, Helsinki
1995-96: Puistolan Urheilijat, Helsinki
1997: Malmin Palloseura, Helsinki
1998-2002: Helsingin Jalkapalloklubi
2002: Boston Renegades, Yhdysvallat
2002-2005: Umeå IK, Ruotsi
2006-2007: AIK, Ruotsi
2008-2010: KIF Örebro, Ruotsi
Saavutukset

UEFA Cupin mestaruus 2003 ja 2004
Vuoden naispelaaja Suomessa 2001 ja 2002
U-21 PM-pronssia 2001
W-league Pohjois-Amerikan mestaruus 2002
Suomen mestaruus 1994, 1998, 1999, 2000 ja 2001
Suomen cup 1996, 1997, 1998, 1999, 2000 ja 2002
Ruotsin mestaruus 2002, 2005
Ruotsin cup 2002 ja 2003
Sanna Valkonen KIF Örebrossa 2009.
Saint-Rémy-lès-Chevreuse

| Saint-Rémy-lès-Chevreuse |
| --- | --- |

 vaakuna
 Saint-Rémy-lès-Chevreuse
 Koordinaatit: 48°42′23″N, 2°04′21″E 
Valtio:  Ranska
Alue:  Île-de-France
Departementti:  Yvelines
Arrondissementti:  Rambouillet
Väkiluku (2012):  7 730
Postinumero:  78470
 
 Kunnan kotisivut 
Infobox OKVirheellinen NIMI-arvo: 
Saint-Rémy-lès-Chevreuse on Ranskan kunta Yvelinesin departementissa Île-de-Francen alueella.  Se sijaitsee Pariisin lounaispuolella ja on osa Pariisin esikaupunkialuetta.  Kunta on hyvien moottoritieyhteyksien varrella ja siellä on Pariisin lähiliikenteen RER-junan B-linjan päätepysäkki. Saint-Rémy-lès-Chevreuse kuuluu osana Parc naturel régional de la Haute Vallée de Chevreusen luonnonpuistoon.